google/wiki40b huggingface dataset:
यालगुड

यालगुड (मराठी: यळगुड) महाराष्ट्र राज्य के कोल्हापुर जिले का एक गाँव है। यह हातकणंगले तहसील के अंतर्गत आता है।

जनसांख्यिकी

भारत की २०११ की जनगणना के अनुसार यहाँ की कुल जनसंख्या ७,८९१ है जिसमें ४,०९४ पुरुष और ३,७९७ महिलायें हैं।
मिस्र का उन्नीसवां वंश

मिस्र का उन्नीसवां वंश प्राचीन मिस्र का शक्तिशाली वंश था। इसकी स्थापना अमात्य रामेसेस प्रथम ने की थी, जिसे फैरो होरेम्हेब ने अपना उत्तराधिकारी चुना था। यह वंश रामेसेस द्वितीय और उसके विजयो के कारण जानी जाती है।
अनवर अली

अनवर अली एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। अनवर अली पाकिस्तान टीम के लिए २०१३ से खेलते आ रहे हैं। अनवर अली पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
जी एम सी बालयोगी

जी एम सी बालयोगी भारतीय लोकसभा के अध्यक्ष थे।
लोकसभा के प्रथम दलित स्पीकर बालयोगी थे ।
बालयोगी सबसे युवा स्पीकर थे ।
बालयोगी पद पर रहते मृत्यु प्राप्त करने वाले भी स्पीकर है।
हेलमेट

हेलमेट एक सुरक्षात्मक सामग्री का एक रूप है जो चोटों से सिर की रक्षा के लिए पहना जाता है। अधिक विशेष रूप से, एक हेलमेट मानव मस्तिष्क की रक्षा करने में खोपड़ी की सहायता करता है। सुरक्षात्मक कार्य के अलावा प्रतीकात्मक हेलमेट कभी-कभी उपयोग होते हैं। 
  हेलमेट का सबसे पुराना ज्ञात प्रयोग सुमेर सभ्यता में २५०० ईसा पूर्व में दिखाई देता हैं। तब मोटी चमड़े या ऊन की टोपी पर ताम्र पत्र जोड कर हेलमेट पहनते थे और युद्ध में तलवार से वार और तीर के हमले से बचाव करते थे। भारत में १६०० ईसा पूर्व के वेदों में भी हेलमेट का उल्लेख है जहा उन्हे शिप्र कहा गया हैं। अब हेलमेट अक्सर हल्के प्लास्टिक सामग्री से बने होते हैं।
वसुगुप्त

वसुगुप्त (860-925) को कश्मीर शैव दर्शन (प्रत्यभिज्ञा दर्शन) की परम्परा का प्रणेता माना जाता है। उन्होंने शिवसूत्र की रचना की थी।
पोटेशियम क्लोराइड

पोटेशियम क्लोराइड एक अकार्बनिक यौगिक है। इसका उपयोग जल की स्थाई कठोरता दूर करने के लिए किया जाता है।
सामग्री प्रबन्धन प्रणाली

सामग्री प्रबन्धन प्रणाली (content management system या CMS) ऐसा कम्प्यूटर अनुप्रयोग है जो भिन्न-भिन्न प्रकार के डिजिटल मिडिया व एलेक्ट्रानिक टेक्स्ट का सृजन करने, सम्पादन करने, प्रबन्धन करने, खोजने एवं प्रकाशित करने के काम आता है। प्रबन्ध करने के योग्य सामग्री में कम्प्यूटर संचिकाएँ, छबियाँ (इमेजेज), ऑडियो संचिकाएँ, विडियो संचिकाएँ, एलेक्ट्रॉनिक दस्तावेज तथा वेब-सामाग्री आदि हो सकती है। "वेब कन्टेन्ट मनेजमेन्ट", "डिजिटल असेट मैनेजमेन्ट", "डिजिटल रेकार्ड्स् मैनेजमेन्ट", "एलेक्ट्रानिक कन्टेन्ट मैनेजमेन्ट" आदि इसके अन्य नाम हैं।
आर्नहेम पठार

आर्नहेम पठार (Arnhem Plateau) ऑस्ट्रेलिया के उत्तरी क्षेत्र (नॉर्थर्न टेरिटरी) में स्थित एक पठारी क्षेत्र है। बलुआ पत्थर (सैंडस्टोन) का बना यह पठार अपनी विविध पक्षी जातियों के लिए जीववैज्ञानिक महत्व रखता है। इसका अधिकतर भाग पथरीला या धास से ढका हुआ है हालाकि जगह-जगह पर जंगल भी हैं।
शव

शव का अर्थ लाश है।

उदाहरण

सरबजीत सिंह का शव भारत लाया गया।

अन्य अर्थ

शव+धान= शवाधान।  शव का अर्थ मृत शरीर तथा धान का अर्थ मृत शरीर के लिए किया गया अंतिम कार्यक्रम।
बारीग ब्राजिलियन एयरलाइंस

यह विश्व की एक प्रमुख वायुयान सेवा हैं।
कोशी नदी (उत्तराखण्ड)

मार्ग

कोशी कौसानी के निकट धारापानी धार से निकलती है, और दक्षिण दिशा की ओर बहती है। सोमेश्वर तथा अल्मोड़ा नगरों से बहती हुई यह ख्वारब पहुँचती है, जहाँ सुयाल नदी इसमें मिल जाती है। ख्वारब से यह पश्चिम की और बहने लगती है, और खैरना, गरमपानी, तथा कैंची इत्यादि क्षेत्रों से होती हुई आगे बढ़ती है। सल्ट पट्टी पहुँचने के बाद मोहान तक यह उत्तर-पश्चिम दिशा में बहती है, जहाँ से यह एक तीखा मोड़ लेकर दक्षिण-पूर्व की ओर बहने लगती है। ढिकुली से गुजरने के बाद रामनगर में यह मैदानों में उतरती है। रामनगर से ७० मील का सफर तय करने के बाद सुल्तानपुर में यह उत्तर प्रदेश राज्य में प्रवेश करती है। यह रामपुर नगर के बायीं ओर से गुजरती है और चमरौल के पास रामगंगा में मिल जाती है।

दशा और दिशा

यद्यपि कोशी नदी उत्तर भारत की महत्वपूर्ण व प्रमुख नदियों में से एक है, परन्तु पिछले कुछ ही दसकों के दौरान विलुप्तता की ओर मुंह कर चुकी है। लगभग 30-40 वर्ष पूर्व कोशी नदी की लंबाई 225 किलोमीटर तक थी, दुर्भाग्यवश 2017 में सिमटकर लगभग 41 किमी ही रह गयी है। पहले इसकी लघु सरिताओं (गधेरों) की संख्या 1820 थी, जो 2017 में सिमटकर 118 तक रह गयीं हैं। इन लघु सरिताओं के दम तोड़े जाने के कारण कोशी 41 किमी पर ही सिमट चुकी है।
वनडियम(II) ऑक्साइड

वनडियम (II) ऑक्साइड एक अकार्बनिक यौगिक है।
सामाजिक

व्युत्पत्ति

I don't know

सामाजिक विचारक

कार्ल मार्क्स के 
अनुसार मनुष्य वस्तुतः (वास्तविकता में), आवश्यक रूप से और सामाजिक प्राणी की परिभाषानुसार "यूथचारी जीव" (झुण्ड में रहने वाला) काल से और उससे भी पूर्व जीवित रहने के लिए और अपनी आवश्यक्ताओं को पूर्ण करने के लिए सामाजिक सहयोग और संघ निर्माण बिना सम्भव नहीं है।

आधुनिक उपयोग

समकालीन समाजों में अक्सर "सामाजिक" शब्द सरकार की आय और धन के पुनर्वितरण नीतियों को संदर्भित किया जाता है जिनका उद्देश्य जनहित के कार्यों से हो जैसे सामाजिक सुरक्षा।
थॉमस हिल ग्रीन

जीवन परिचय

टी॰ एच॰ ग्रीन का जन्म 7 अप्रैल 1836 ई॰ में यार्कशायर जिले के बिरकिन नामक स्थान पर हुआ। उसका पिता एक प्रसिद्ध पादरी था। लेकिन वह धार्मिक कर्मकाण्ड से सर्वथा दूर रहकर बाइबल की शिक्षाओं के अनुसार जीवन व्यतीत करता था। ग्रीन पर अपने पिता की नैतिकता और प्रचण्ड धार्मिक उत्साह का व्यापक प्रभाव पड़ा। उसने 14 वर्ष की आयु तक घर पर ही ज्ञानार्जन किया और तत्पश्चात् 1850 से 1855 ई॰ तक उसने रग्बी का अध्ययन किया। 1855 में उसने ऑक्सफोर्ड विश्वविद्यालय में प्रवेश लिया और अपने जीवन का शेष सारा समय यहीं पर बिताया। यद्यपि ग्रीन कोई प्रतिभाशाली विद्यार्थी नहीं था, लेकिन फिर भी उसने स्वयं को अध्ययन कार्य से जोड़े रखा। ऑक्सफोर्ड में ग्रीन की भेंट बेन्जामिन जावेट से हुई। इस विद्वान व्यक्ति के सम्पर्क में आने पर ग्रीन के जीवन में बौद्धिक क्रांति का सूत्रपात हुआ। उसने 1860 में बेलियल फेलोशिप प्राप्त की, वह 1866 में ऑक्सफोर्ड में ही टयूटर नियुक्त हुए और 1878 तक इसी पद पर कार्य करते रहे। 1878 में वह ऑक्सफोर्ड विश्वविद्यालय में ही नैतिक दर्शन (Moral Philosophy) का प्राध्यापक नियुक्त हुआ और जीवन में बहुत प्रसिद्धि प्राप्त की। अपने अध्यापन कार्य के साथ-साथ उसने सार्वजनिक मामलों तथा व्यावहारिक राजनीति में भी भाग लिया। वह वह उदारवादी दल (Liberal Party) का सक्रिय सदस्य रहा और ऑक्सफोर्ड टाउन काउन्सिल से जन प्रतिनिधि के रूप में निर्वाचित हुआ। उसने अपने पद पर रहते हुए शराबबन्दी, गरीबों की शिक्षा में सुधार आदि कार्य किए। उसने शराबबन्दी कानून बनवाने व उसे लागू करवाने के लिए शराबन्दी आन्दोलन में भाग लिया। लेकिन यह भाग्य की विडम्बना रही कि समाज सेवा को सर्वाच्च प्राथमिकता देने वाले इस महान दार्शनिक की 26 मार्च 1882 को 46 वर्ष की अल्पायु में ही मृत्यु हो गई।
पुनर्वसु-कैस्टर तारा

पुनर्वसु-कैस्टर या सिर्फ़ कैस्टर, जिसका बायर नाम "अल्फ़ा जॅमिनोरम" (α Geminorum या α Gem) है, मिथुन तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। प्राचीन भारत में इसे और पुनर्वसु-पॅलक्स तारे को मिलकर पुनर्वसु नक्षत्र बनता था। पुनर्वसु-कैस्टर पृथ्वी से लगभग 49.8 प्रकाश वर्ष की दूरी पर हैं। वैज्ञानिकों को पता चला है के यह वास्तव में एक तारा नहीं बल्कि दो द्वितारों का मंडल है, यानि इसमें चार तारे हैं। फिर उन्हें ज्ञात हुआ के इसमें एक और धुंधला-सा दिखने वाला द्वितारा भी गुरुत्वाकर्षण से बंधा हुआ है, यानि कुल मिलकर पुनर्वसु-कैस्टर मंडल में छह तारे हैं। इस तीसरे द्वितारे के दोनों सदस्य मुख्य अनुक्रम के बौने तारे हैं - यह असाधारण बात है क्योंकि द्वितारों में ज़्यादातर एक तारा दानव या महादानव तारा होता है।

अन्य भाषाओँ में

पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूअम अल-मुक़ादिम" (رأس التوأم المقدم‎) कहते हैं, जिसका अर्थ है "आगे वाले जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।
राजीव गौबा

राजीव गौबा (जन्म: १५ अगस्त १९५९) झारखण्ड कैडर से १९८२ बैच के एक भारतीय प्रशासनिक सेवा अधिकारी हैं, जो वर्तमान में भारत के कैबिनेट सचिव हैं। इससे पहले वह भारत के गृह सचिव भी रह चुके हैं।
मखदूम मुहम्मद जावेद हाश्मी

मखदूम मुहम्मद जावेद हाश्मी पाकिस्तान के राष्ट्रीय विधानसभा में एक राजनीतिज्ञ है। वह पाकिस्तानी पंजाब के लिए NA-149 निर्वाचन क्षेत्र का प्रतिनिधित्व करता है  |
अकबर मार्ग, नई दिल्ली

यह मध्य नई दिल्ली का एक मुख्य मार्ग (सड़क) है।

उत्तर - पूर्व छोर

उत्तर-पूर्व में यहाँ मार्ग इण्डिया- गेटसे आरँभ होता है।

दक्षिण पश्चिम छोर

दक्षिण-पश्चिम में यह तीन मूर्ति भवन के गोल चक्कर तक जाता है, जहाँ राजाजी मार्ग, तीनमूर्ति मार्ग, सफदरजंग मार्ग व रेसकोर्स मार्ग का मेल होता है।
लांच पैड

एक विमान चालक जो स्क्रूज मैकडक के पास काम करता है बेहद साहसी है लेकिन हमेशा हादसों का शिकार होता रहता है
विजय जौली

प्रारम्भिक तथा व्यक्तिगत जीवन

विजय जौली का जन्म 24 जुलाई 1960 में पश्चिमी दिल्ली के एक मध्यम परिवार में हुआ। उन्होंने दिल्ली विश्वविद्यालय के अन्तर्गत श्रीराम कॉलेज ऑफ कॉमर्स से स्नातक यानि बी0 कॉम0 (ऑनर्स) तक की शिक्षा ग्रहण की है।

राजनैतिक जीवन का प्रारम्भ

इनके राजनैतिक जीवन का प्रारम्भ शिक्षण काल में ही हो गया था। ये सन् 198-81 में अखिल भारतीय विद्यार्थी परिषद के साथ दिल्ली विश्वविद्यालय छात्र संघ के अध्यक्ष निर्वाचित हुए। यहीं से इनके राजनैतिक जीवन का पदार्पण हुआ था।

राजनैतिक जीवन

भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

सामाजिक जीवन

राजनैतिक गतिविधियों के अतिरिक्त सामाजिक व भौगोलिक विषयों पर भी विजय जौली का योगदान रहा है और रहता है।

अन्तर्राष्ट्रीय प्रतिनिधित्व

यह विजय जौली के चरित्र की विशिष्टतम और बहुविदित योग्यता है, वे भारतीय जनता पार्टी से संबंधित एक भारतीय राजनीतिज्ञ होने के पश्चात भी किसी अन्य सत्ताधारी पार्टी के कार्यकाल में भी अनेक सुदूर देशों में भारतीय सभ्यता व संस्कृति का प्रचार प्रसार तथा वसुधैव कुटम्बकम् अर्थात मानवीय हितोपकारी सोच की समन्वयात्मक भूमिका का निर्वहन निरन्तर करते आये हैं।
सदानंद दते

सदानंद दाते  भारतीय पुलिस सेवा (आईपीएस) के 1 99 0 बैच के एक अधिकारी हैं। उन्होंने आईपीएस के दोनों राज्यों और राष्ट्रीय स्तरों पर कई महत्वपूर्ण पदों का आयोजन किया है, जिसमें केंद्रीय जांच ब्यूरो (सीबीआई) में पुलिस महानिरीक्षक के रूप में कार्य करना शामिल है। उन्होंने पुणे विश्वविद्यालय से डॉक्टरेट की उपाधि प्राप्त की (अपने घर के शहर में), वाणिज्य में पहले स्नातकोत्तर कार्य किए। दाते एक योग्य लागत और प्रबंधन एकाउंटेंट है उन्होंने हंफ्री फेलोशिप कार्यक्रम के तहत मिनेसोटा विश्वविद्यालय में भाग लिया, जहां उन्होंने संयुक्त राज्य अमेरिका में सफेद कॉलर और संगठित अपराध को नियंत्रित करने के सैद्धांतिक और व्यावहारिक पहलुओं का अध्ययन किया। भारत लौटने पर उन्हें पुलिस के अतिरिक्त आयुक्त (आर्थिक अपराध विभाग) के रूप में तैनात किया गया था। 2007 में उन्हें राष्ट्रपति पदक से सम्मानित किया गया.

मुंबई के हमले

नवंबर 2008 में मुंबई हमले के दौरान उन्होंने अंतर्राष्ट्रीय ध्यान आकर्षित किया क्योंकि उन्होंने आतंकवादियों का विरोध करते हुए महिलाओं और बच्चों को कामा अस्पताल में पहुंचाया जिस के कारण वह गंभीर रूप से घायल हो गए थे। पुलिस मुख्यालय को बैकअप के लिए दाते के कॉल का जवाब देते हुए, अशोक कामटे , हेमंत करकरे , विजय साळसकर और चार कॉन्स्टेबलों को दो आतंकवादियों ने रास्ते में मार दिया गया। तीन अधिकारी और तीन कांस्टेबल जल्दी मारे गए; जीवित कांस्टेबल ने प्रेस के प्रतिनिधियों को घटनाओं की सूचना दी। घायल दाते को सफलतापूर्वक चिकित्सा के लिए निकाला गया था
अनिता बोस फाफ

अनिता बोस फाफ (अंग्रेजी: Anita Bose Pfaff, जन्म: नवम्बर 1942 वियेना) एक जर्मन अर्थशास्त्री हैं। वह ऑग्सबर्ग यूनीवर्सिटी में प्रोफेसर रह चुकी हैं। इस समय वह अपने पति प्रो मार्टिन फाफ के साथ उनकी जर्मन सोशल डिमोक्रेटिक पार्टी में सक्रिय रहती हैं।
भारतीय स्वतन्त्रता संग्राम के अग्रणी नेता सुभाष चन्द्र बोस और उनकी ऑस्ट्रियन पत्नी एमिली शेंकल की एकमात्र सन्तान हैं। जब उनके पिता सन् 1934 में वियेना अपना इलाज कराने गये थे उस समय उन्हें वहाँ काफी समय तक ठहरना पड़ा। उन दिनों एक किताब लिखने के लिये उन्हें अंग्रेजी जानने वाली एक महिला सचिव की जरूरत हुई। इसके लिये उन्होंने जून 1934 में एमिली शैंकल को अपना सचिव नियुक्त कर लिया।
बोस और एमिली एक दूसरे के नजदीक आ गये और उन्होंने आपस में शादी कर ली। उन दोनों के संसर्ग से अनीता का जन्म हुआ।.अगस्त 1945 में जब बोस का विमान दुर्घटना में देहान्त हुआ उस समय अनीता बहुत छोटी बच्ची थी। दुर्घटना से पूर्व सुभाष अपनी पुत्री को देख आये थे। अनिता बोस नाम उन्होंने ही दिया था।
परन्तु सुभाष अनिता की परवरिश न कर सके इस कारण वियेना में लोग उसे अनिता शेंकल फाफ के नाम से जानने लगे।

संक्षिप्त जीवनी

अनिता का जन्म नवम्बर 1942 में ऑस्ट्रियन महिला एमिली शैंकल और भारतीय स्वतन्त्रता संग्राम के नेता सुभाष चन्द्र बोस के संसर्ग से वियेना में हुआ था। अनिता के पिता भारतीय राजनीति में दुर्घटना के शिकार हो गये जिस कारण उसकी पूरी देखरेख माँ एमिली शैंकल की छत्रछाया में हुई। माँ के साथ रहने के कारण वियेना में लोग उसे अनिता शेंकल फाफ (अं: Anita Schenkl Pfaff) के नाम से जानने लगे।
अपनी शिक्षा पूर्ण करने के बाद अनिता ने प्रोफेसर मार्टिन फाफ के साथ विवाह कर लिया। उनके पति बुण्डेस्टैग जर्मनी की संसद के सदस्य थे और जर्मन सोशल डिमोक्रेटिक पार्टी से सम्बन्ध रखते थे। उन दोनों के एक बेटा व दो बेटियाँ कुल तीन बच्चे हैं। बेटे का नाम है पीटर अरुण और बेटियों का थॉमस कृष्णा व माया कैरीना। अनिता अपने पति की जर्मन सोशल डिमोक्रेटिक पार्टी में सहयोग करती रहती हैं।

कैरियर

अनिता ने ऑग्सबर्ग यूनिवर्सिटी में अर्थशास्त्र की प्रवक्ता के रूप में शिक्षण कार्य प्रारम्भ किया और प्रोफेसर के पद से रिटायर हुई। उन्होंने अपने पिता की जीवनी पर आधारित एक पुस्तक नेताजी सुभाषचन्द्र बोस एण्ड जर्मनी अंग्रेजी में लिखी है। यह पुस्तक नेताजी के अन्य जीवनी लेखकों से काफी विचार विनिमय के पश्चात् लिखी गयी है। इस पुस्तक में सुभाषचन्द्र बोस और स्वतन्त्रता संग्राम से सम्बन्धित कुछ तथ्य बहुत ही रोचक हैं। इस पुस्तक की पहली प्रति उन्होंने भारत आकर यहाँ के राष्ट्रपति प्रणव मुखर्जी के हाथों में 6 फ़रवरी 2013 को नई दिल्ली स्थित राष्ट्रपति भवन में स्वयं भेंट की थी। पुस्तक का प्रकाशन इण्डो जर्मन सोसायटी ऑफ इण्डिया के सौजन्य से हुआ है।

मीडिया में

बालीवुड द्वारा नेता जी के जीवन पर आधारित फिल्म नेताजी सुभाषचन्द्र बोस: ऍ फॉर्गाटेन हीरो में भी अनिता बोस का जिक्र नेता जी की पुत्री के रूप में किया गया है।
टेसी थॉमस

सेना में महिलाओं को अधिक प्रतिनिधित्व का समर्थन

थॉमस भारतीय सेना में महिलाओं को युद्ध की भूमिका दिए जाने का भी समर्थन करती हैं व कहती हैं कि यदि वह इतनी तत्परता से सेना में भूमिका निभा रही हैं तो वह युद्ध क्षेत्र में भी भूमिका निभा सकती हैं।

महिला-प्रधान टीम का संचालन

थॉमस अग्नि-5 परियोजना की अगुआई कर रही हैं और उनके साथ पांच अन्य महिला वैज्ञानिक भी काम कर रही हैं। डीआरडीओ में प्रक्षेपास्त्र परियोजना से जु़डे 250 वैज्ञानिकों में 20 महिला वैज्ञानिक हैं। थॉमस 2008 में अग्नि प्रणाली की परियोजना निदेशक बनीं। उसी समय उन्हें अग्नि-2 का नेतृत्व करने की जिम्मेदारी दी गई थी। वर्ष 2009 में उन्हें अग्नि-4 की परियोजना निदेशक बनाया गया। आगे की योजना के बारे में उन्होंने कहा, दिल थाम कर अग्नि-5 की प्रतीक्षा कीजिए। उनके निर्देशन में फरवरी 2012 में अग्नि प्रक्षेपास्त्र के सफल प्रक्षेपण के साथ ही भारत अंतरमहाद्वीपीय बैलिस्टिक प्रक्षेपास्त्रों का विकास करने में सक्षम अमेरिका, रूस और चीन जैसे देशों की श्रेणी में शामिल हो चुका है।

लाल बहादुर शास्त्री राष्ट्रीय पुरस्कार

लाल बहादुर शास्त्री राष्ट्रीय पुरस्कार नई दिल्ली के लाल बहादुर शास्त्री प्रबंधन संस्थान द्वारा लोक प्रशासन, शिक्षा और प्रबंधन क्षेत्र में किसी व्यक्ति द्वारा किए गए योगदान के लिए प्रदान किया जाता है। 2012 में टेसी थॉमस को लाल बहादुर शास्त्री राष्ट्रीय पुरस्कार के लिए चयन किया गया था। यह पुरस्कार उन्हें राष्ट्रपति द्वारा प्रदान किया गया था।
अपान वात

अपान वायु:

यह वायु पक्‍वाशय में रहती है तथा इसका कार्य मल, मूत्र, शुक्र, गर्भ और आर्तव को बाहर निकालना है। जब यह कुपित होती है तब मूत्राशय और गुदा से संबंधित रोग होते हैं।

सन्‍दर्भ ग्रन्‍थ:

चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
सइहा ज़िला

इतिहास

सइहा ज़िला पहले छिमतुइपुई ज़िले का अंग था। सन् १९९८ में सइहा अलग ज़िला बना।

भूगोल

यह ज़िला उत्तर तथा उत्तर-पश्चिम में लुंगलेई ज़िले से, पश्चिम में लॉङ्गतलाई ज़िले से, दक्षिण तथा पूर्व में म्यांमार से घिरा है। ज़िले का क्षेत्रफल १३९९.९ वर्ग किमी है। सइहा कस्बा इस ज़िले का मुख्यालय है।

अर्थव्यवस्था

सन् २००६ में ग्रामीण विकास एवं पंचायती राज मंत्रालय, भारत सरकार ने सइहा को देश के २५० सबसे पिछड़े ज़िलों की श्रेणी में रखा। इस ज़िले को वर्तमान में पिछड़ा क्षेत्र अनुदान निधि के अन्तर्गत अनुदान मिल रहा है।

प्रखण्ड

इस ज़िले में तीन ग्राम विकास खण्ड सइहा, संगाऊ तथा तुइपंग हैं। ज़िले के तीन विधानसभा क्षेत्र सइहा, संगाऊ तथा तुइपंग हैं।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.१८% है। अन्य अल्पसंख्यक धर्म हिन्दू १.६५%, मुस्लिम ०.९१%, बौद्ध ०.१८%, सिक्ख ०.०२% तथा जैन ०.०१% हैं। ०.०५% लोगों ने अपने धर्म का उल्लेख नहीं किया है।

समुदाय

यहाँ का बहुसंख्यक समुदाय मारा लोगों का है, जिनका एक स्वायत्त ज़िला परिषद मारा स्वायत्त ज़िला परिषद भी है, जो दो ग्रामीण विकास खण्डों सइहा तथा तुइपंग से मिलकर बना है। वहीं संगाऊ ग्राम विकास खण्ड में लाई लोगों की बहुसंख्या है, तथा यह लाई स्वायत्त ज़िला परिषद का अंग भी है।

जीव-जन्तु तथा वनस्पति

१९९७ में यहाँ पर फौंगपुइ राष्ट्रीय उद्यान की स्थापना हुई, जिसका क्षेत्रफल 50 कि॰मी² (19.3 वर्ग मील) है।
उघड़ना (भूविज्ञान)

विशेषताएँ

यह बहुत कम जघैओ पर होता है| जहा पर मर्दा अपरदन अधिक मात्रा मे होता है वहा ज़मीन के अंदर के चहट्टने बाहर आ जाती है | यह टेक्टोनिक प्लेटो की ट्क्कर के कारण भी होता है
रक्त (2004 फ़िल्म)

कहानी

ये कहानी दृष्टि नायर (बिपाशा बसु) की है, जिसके पास किसी का भी भविष्य देखने की शक्ति होती है। वो मानव (अभिषेक बच्चन) से प्यार करते रहती है, लेकिन उनका रिश्ता टूट जाता है और मानव किसी दूसरे शहर में रहने चले जाता है। दृष्टि भी एक छोटे से गाँव में रहने चले जाती है, वहाँ उसकी मुलाक़ात मोहित (सुनील शेट्टी) से होती है। मोहित एक कार मैकेनिक होता है, जिसे बचपन से ही कई सालों तक अपने पिता के अत्याचार सहने के कारण मानसिक चिकित्सा की जरूरत पड़ती है। मोहित दिल ही दिल में दृष्टि से प्यार करने लगता है, पर इस बारे में दृष्टि को कोई अंदाजा नहीं होता है। वो तास के पत्तों से लोगों का भविष्य देखने का काम करते रहती है और एक दिन उसकी मुलाक़ात रिया त्रेहन (नेहा धूपिया) से होती है, वो उससे मदद मांगती है। उसका पति सनी (डीनो मोरिया) कई बार उसे मारते रहता है। रिया इस बारे में दृष्टि से मदद मांगती है और दृष्टि मदद का वादा भी कर देती है। एक दिन दृष्टि का बेटा घर आता है, जिसे सनी उसकी माँ को चूड़ेल कह कर परेशान करते रहता है।
सनी अचानक घर आ कर उसके घर में तोड़फोड़ करता है और दृष्टि को रिया से दूर रहने को भी कहता है। मोहित को इस बारे में जब पता चलता है तो मोहित और सनी के बीच छोटी सी लड़ाई होती है और कई दिन तक सनी उसके आसपास नजर नहीं आता है। दृष्टि खुशी से अपनी जिंदगी बिताते रहती है कि एक दिन मेयर राजा बहादुर सिंह (शरत सक्सेना) की बेटी, नताशा (अमृता अरोड़ा) लापता हो जाती है। उसका मंगेतर राहुल (संजय दत्त) उससे मदद मांगने आता है। राहुल उसके बेटे के विद्यालय का प्राचार्य होता है, इस कारण वो मदद करने को राजी हो जाती है। दृष्टि को जल्द ही दिखाई देता है कि नताशा की मौत नदी के दूसरे ओर हुई है। दृष्टि ये बात राहुल को बताती है और पुलिस को वहाँ नताशा का शव मिलता है। 
इसके बाद पता चलता है कि वो नदी और आसपास का इलाका सनी का है और नताशा के हत्या का मामला एसीपी रणबीर सिंह (रजत बेदी) को मिलता है। उसे दृष्टि के भविष्य देखने वाली शक्ति पर कोई भरोसा नहीं होता है और उसे ये भी लगता है कि सनी असल हत्यारा नहीं है, और बाद में ये बात सच साबित होती है और सनी बेकसूर निकलता है। नताशा को मारने वाला राहुल निकलता है, जिसे बाद में गिरफ्तार कर लिया जाता है।
उल्लाला

ग्रन्थों में उल्लेख

अधिकांशतः छप्पय में रोले के चार चरणों के पश्चात् उल्लाला के दो दल रचे जाते हैं। 'प्राकृत पैन्गलम' तथा अन्य ग्रंथों में उल्लाला का उल्लेख छप्पय के अंतर्गत ही है। जगन्नाथ प्रसाद भानु रचित 'छन्द प्रभाकर' तथा ओमप्रकाश 'ओंकार' द्वारा रचित 'छन्द क्षीरधि' के अनुसार 'उल्लाल' तथा 'उल्लाला' दो अलग-अलग छन्द हैं। नारायण दास द्वारा लिखित 'हिन्दी छन्दोलक्षण' में इन्हें उल्लाला के दो रूप कहा गया है।

चरण तथा मात्राएँ

उल्लाला 13-13 मात्राओं के 2 सम चरणों का छन्द है। उल्लाल 15-13 मात्राओं का विषम चरणी छन्द है, जिसे हेमचंद्राचार्य ने 'कर्पूर' नाम से वर्णित किया है। डॉ. पुत्तूलाल शुक्ल इन्हें एक छन्द के दो भेद मानते हैं।

'भानु' के अनुसार-
उल्लाला तेरा कला, दश्नंतर इक लघु भला।सेवहु नित हरि हर चरण, गुण गण गावहु हो शरण।।
 अर्थात् उल्लाला में 13 मात्राएँ होती हैं। दस मात्राओं के अंतर पर (अर्थात् 11 वीं मात्रा) एक लघु होना अच्छा है।
दोहे के चार विषम चरणों से उल्लाला छन्द बनता है। यह 13-13 मात्राओं का समपाद मात्रिक छन्द है, जिसके चरणान्त में यति है। सम चरणान्त में सम तुकांतता आवश्यक है। विषम चरण के अंत में ऐसा बंधन नहीं है। शेष नियम दोहा के समान हैं। इसका मात्रा विभाजन 8+3+2 है। अंत में एक गुरु या 2 लघु का विधान है।
वीणा टंडन

जीवनी

वीणा टंडन का जन्म ७ सितम्बर१९४९ में काशीपुर में भारतीय राज्य उत्तराखंड में हुआ।चंडीगढ़से १९६७ में पंजाब विश्वविद्यालय से प्राणी शास्त्र में स्नातक होने के बाद (बीएससी-ऑनर्स) उन्होंने १९६८ में मास्टर की डिग्री (एमएससी) पूर्ण की और बाद में उसी संस्थान से (पीएचडी) की डिग्री की। उन्होंने अपना पोस्ट डॉक्टरेट अनुसंधान कैलिफोर्निया विश्वविद्यालय, इरविन के आणविक जीव विज्ञान और जैव रसायन विभाग से १९७८-७९ के दौरान किया। उनके अनुसंधान का विषय शराब के मस्तिष्क और जिगर के ऊतकों पर होने वाले प्रतिकूल प्रभावों पर था। उन्होंने अपने कैरियर की शुरुआत हिमाचल विश्वविद्यालय में एक सहायक प्रोफेसर के रूप में की, किंतु बाद में वह नॉर्थ ईस्टर्न हिल यूनिवर्सिटी, शिलांग,के जूलॉजी विभाग में एक सहायक प्रोफेसर के रूप में कार्यरत हुई जहाँ उन्होंने सेवानिवृत्ति तक एक प्रोफेसर के रूप में कार्य किया। सेवानिवृत्ति के पश्चात, वह बायोटेक पार्क, लखनऊ में अपने शोध कार्य को जारी रखने के लिए राष्ट्रीय विज्ञान अकादमी, भारत की प्लैटिनम जयंती फैलोशिप के तहत चली गयी और वहां संस्था की नासी वरिष्ठ वैज्ञानिक हैं।
पन्ना विधानसभा निर्वाचन क्षेत्र

See Also

पन्ना
भीम विधानसभा क्षेत्र (राजस्थान)

भीम विधानसभा क्षेत्र राजस्थान का एक विधानसभा क्षेत्र है।
श्री छत्रपति शाहू संग्रहालय, कोल्हापुर

श्री छत्रपति शाहू संग्रहालय, कोल्हापुर महाराष्ट्र ,भारत के ज़िले कोल्हापुर में स्थित एक प्राचीन संग्रहालय (महल ) है।  जिनका निर्माण सन १८७७ से १८८४ के बीच किया गया था। इस संग्रहालय में काले रंग के पॉलिश्ड पत्थरों का इस्तेमाल किया गया। श्री छत्रपति शाहू संग्रहालय में हर कांच में छत्रपति शिवाजी के जीवन की घटनाओं को चित्रित कर के रखा गया है। यहां एक चिड़ियाघर भी है। आज भी, यह शाहु महाराज का निवास माना जाता है।
क्रूज़ प्रक्षेपास्त्र

क्रूज प्रक्षेपास्त्र एक नियंत्रित प्रक्षेपास्त्र को कहा जाता है, जो ज्वलनशील विस्फोटक के द्वारा लक्ष्य भेदने का कार्य करता है। यह प्रक्षेपास्त्र प्राय: जेट इंजन से चालित होता है तथा इसका प्रयोग भूमि आधारित या समुद्र आधारित लक्ष्य के विरुद्ध किया जाता है। इन प्रक्षेपास्त्रों को मुख्य रूप से बड़े विस्फोटकों को लम्बी दुरी तक उच्च सटीकता से ले जाने के लिए बनाया जाता है।
६ दिसम्बर

जन्म

भारत के दो दिग्गज क्रिकेट खिलाड़ियों रूद्र प्रताप सिंह और जसप्रीत बुमराह का आज ही के जन्म हुआ था।
विधान परिषद

सदस्य कार्यकाल

इसके सदस्यों का कार्यकाल छह वर्षों का होता है लेकिन प्रत्येक दो साल पर एक तिहाई सदस्य हट जाते हैं।
एक राज्य के विधान सभा (निम्न सदन) के साथ इसके विपरीत, विधान परिषद (उच्च सदन) में एक स्थायी निकाय है और भंग नहीं किया जा सकता है, विधान परिषद का प्रत्येक सदस्य (एमएलसी) 6 साल की अवधि के लिए कार्य करता है। एक परिषद के सदस्यों में से एक तिहाई की सदस्यता हर दो साल में समाप्त हो जाती है। यह व्यवस्था राज्य सभा, के सामान है

संरचना

राज्य की विधान परिषद का आकार राज्य की विधान सभा में स्थित सदस्यों की कुल संख्या के एक तिहाई से अधिक नहीं और किसी भी कारणों से 40 सदस्य से कम नहीं हो सकता (जम्मू और कश्मीर के विधान परिषद को छोड़कर)। जम्मू और कश्मीर के संविधान के अनुच्छेद 50 द्वारा 36 सदस्यों की व्यवस्था की गई है।

प्रस्तावित विधान परिषद

2010 में तमिलनाडु की विधानसभा ने 1986 में बंद की जा चुकी विधान परिषद को फिर से शुरू करने के लिए एक प्रस्ताव पारित किया गया। विधेयक में 78 सीटों का प्रावधान किया गया।
28 नवंबर 2013 को असम में विधान परिषद से जुड़े प्रस्ताव को मंजूरी दे दी गयी। तत्कालीन प्रधानमंत्री मनमोहन सिंह की अध्यक्षता में हुई बैठक में केंद्रीय मंत्रिमंडल ने असम में विधान परिषद की स्थापना को मंजूरी दी। असम में आजादी के बाद ऊपरी सदन को खत्म कर दिया गया था। प्रस्ताव के मुताबिक असम में 42 सदस्यीय विधान परिषद होगी।
ओडिशा राज्य कर्नाटक और महाराष्ट्र में एक अध्ययन के आयोजन के बाद एक विधान परिषद की स्थापना करने की तैयारी कर रहा है।
जम्मू-कश्मीर की विधान परिषद् समा्‍पत कर दी है
चमन

चमन (چمن, Chaman) पाकिस्तान के बलोचिस्तान प्रांत के क़िला अब्दुल्लाह ज़िले की राजधानी है। यह अफ़्ग़ानिस्तान की सीमा के बहुत क़रीब है और सीमा के पार अफ़्ग़ानिस्तान के कंदहार प्रान्त का स्पिन बोल्दक शहर है। चमन की आबादी लगभग २०,००० है जिनमें से चंद-हज़ार लोग हिन्दू समुदाय के हैं।

विवरण

चमन अफ़्ग़ानिस्तान के पास है और यहाँ से रेल की पटरी कंदहार तक जाती है। चमन बहुत ज़माने से अफ़्ग़ानिस्तान और भारतीय उपमहाद्वीप के बीच व्यापर का केंद्र रहा है। भारत की आज़ादी से पहले यहाँ से अफ़्ग़ानिस्तान की हींग, ख़ुबानी, गिलास (चेरी), क़ालीन और बहुत सा अन्य माल पूरे उत्तर भारत के बाज़ारों में जाया करता था।
दादरी

दादरी भिवानी जिला, हरियाणा में एक हल्का है| यह दो हिस्सों में बंटा हुआ है, दादरी-एक और दादरी-दो| इस का शहर चरखी दादरी इस हलके का तहसील मुख्यालय है|
भालजी पेंढारकर

भालचंद्र गोपाल पेंढारकर (२ मई, १८९८ - २६ नवम्बर, १९९४) मराठी चित्रपट दिग्दर्शक, निर्माता, पटकथालेखक, संवादलेखक थे।
बस्तर

बस्तर का इतिहास

यह पहले के दक्षिण कौशल नाम से जाना जाता था। क्यों की यहाँ बहुत जंगल था इसलिए इसका नाम दक्षिण कौशल पड़ा। यह काकतीय  वंश के राजा पुरूषोत्तम देव का शासन क्षेत्र था जिन्हें रथपति की उपाधि ओड़िसा के राजा द्वारा दिया गया था तथा राजा पुरूषोत्तम देव द्वारा बस्तर में गोंचा पर्व की शुरुवात की गई।
भर्तहरि

भर्तहरि ने तिन पुस्तक लिखि / जिसका नाम 
निति सतक, श्रीङार सतक,एवम वैराग सतक था